Title: พระราชกฤษฎีกาเปลี่ยนแปลงเขตเทศบาลเมืองสุพรรณบุรี จังหวัดสุพรรณบุรี พ.ศ. 2498

พระราชกฤษฎีกา
เปลี่ยนแปลงเขตเทศบาลเมืองสุพรรณบุรี
จังหวัดสุพรรณบุรี
พ.ศ. ๒๔๙๘

ภูมิพลอดุลยเดช
ป.ร.
ให้ไว้ ณ วันที่
๑๔ ธันวาคม พุทธศักราช ๒๔๙๘
เป็นปีที่ ๑๐
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรเปลี่ยนแปลงเขตเทศบาลเมืองสุพรรณบุรี
จังหวัดสุพรรณบุรี เพื่อความเหมาะสมแก่การบริหารกิจการท้องถิ่นยิ่งขึ้น

อาศัยอำนาจตามความในมาตรา ๙๕
ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕ และมาตรา
๑๒ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ 
พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองสุพรรณบุรี
จังหวัดสุพรรณบุรี พ.ศ. ๒๔๙๘

มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ 
ให้เปลี่ยนแปลงเขตเทศบาลเมืองสุพรรณบุรี จังหวัดสุพรรณบุรี ซึ่งได้กำหนดไว้ตามมาตรา
๔ แห่งพระราชกฤษฎีกาจัดตั้งเทศบาลเมืองสุพรรณบุรี จังหวัดสุพรรณบุรี พุทธศักราช ๒๔๗๘
เสียใหม่ โดยให้มีเขต ดังต่อไปนี้
ด้านเหนือ ตั้งแต่หลักเขตที่ ๑
ซึ่งตั้งอยู่ที่ฝั่งตะวันตกของแม่น้ำสุพรรณบุรี ห่างจากเชิงสะพานเข้าวัดขามหน่อเป็นระยะ
๗๖ เมตร
เป็นเส้นตรงไปทางทิศตะวันออกเฉียงใต้ถึงฝั่งตะวันออกของคลองส่งน้ำชลประทานซอยแยกขวา
๑ ห่างจากศาลาพักร้อนวัดหอยโข่ง (วัดร้าง) ไปทางทิศตะวันออกเฉียงใต้เป็นระยะ ๑๒๐ เมตร
ซึ่งเป็นหลักเขตที่ ๒
ด้านตะวันออก จากหลักเขตที่ ๒
เลียบตามฝั่งตะวันออกของคลองส่งน้ำชลประทานซอยแยกขวา ๑
ไปทางทิศตะวันตกเฉียงใต้เป็นระยะ ๒๗๗๕ เมตร ซึ่งเป็นหลักเขตที่ ๓
ด้านใต้ จากหลักเขตที่ ๓
เป็นเส้นตรงไปทางทิศตะวันตกเฉียงใต้ ถึงฝั่งตะวันตกของแม่น้ำสุพรรณบุรี
ห่างจากศาลาท่าน้ำวัดศรีบัวบานไปทางทิศเหนือเป็นระยะ ๕๐ เมตร ซึ่งเป็นหลักเขตที่ ๔
จากหลักเขตที่ ๔
เป็นเส้นตรงไปทางทิศตะวันตกเฉียงเหนือเป็นระยะ ๗๒๐ เมตร
และห่างจากศูนย์กลางแม่น้ำสุพรรณบุรีไปทางทิศตะวันตกเฉียงใต้เป็นระยะ ๒๘๐ เมตร
ซึ่งเป็นหลักเขตที่ ๕
ด้านตะวันตก
จากหลักเขตที่ ๕ เป็นเส้นตรงไปทางทิศเหนือ
ถึงฟากเหนือของถนนไปวัดป่าเลไลยก์ตรงฟากตะวันออกของถนนไร่ฝ้าย ซึ่งเป็นหลักเขตที่
๖
จากหลักเขตที่
๖ เลียบตามฟากตะวันออกของถนนไร่ฝ้ายไปทางทิศเหนือ
ถึงมุมตะวันออกเฉียงเหนือของศาลเจ้าพ่อหลักเมือง ซึ่งเป็นหลักเขตที่ ๗
จากหลักเขตที่
๗ เป็นเส้นตรงไปทางทิศตะวันออกเฉียงเหนือ
ถึงฝั่งตะวันตกของแม่น้ำสุพรรณบุรีตรงวัดกุฎีสงฆ์ (วัดร้าง) ซึ่งเป็นหลักเขตที่ ๘
จากหลักเขตที่
๘ เลียบตามฝั่งตะวันตกของแม่น้ำสุพรรณบุรีไปทางทิศตะวันตกเฉียงเหนือและทิศตะวันออกเฉียงเหนือจนบรรจบหลักเขตที่
๑
ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้
ให้มีหลักย่อยปักไว้เพื่อแสดงแนวเขตด้วยตามสมควร

มาตรา ๔ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
จอมพล ป.  พิบูลสงคราม
นายกรัฐมนตรี

[เอกสารแนบท้าย]

๑.
แผนที่เขตเทศบาลเมืองสุพรรณบุรี

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากสภาพของท้องถิ่นได้เจริญก้าวหน้าขึ้น
และมีชุมนุมชนรวมกันอยู่หนาแน่นทั้งในเขตและนอกเขตเทศบาล สมควรปรับปรุงเขตเทศบาลเมืองสุพรรณบุรีเสียใหม่
โดยขยายเขตไปตามความเหมาะสมแก่การปกครองและการทนุบำรุงท้องถิ่นต่อไป

ศรินรัตน์/จัดทำ
๖ พฤษภาคม ๒๕๖๓

อรญา/ตรวจ
๑๐ สิงหาคม ๒๕๖๓

[๑] ราชกิจจานุเบกษา
เล่ม ๗๒/ตอนที่ ๑๐๐/ฉบับพิเศษ หน้า ๕/๓๑ ธันวาคม ๒๔๙๘